U-I-245/08
Natisni
Opravilna št.:
U-I-245/08
Datum odločitve:
6. 11. 2008
ECLI:
ECLI:SI:USRS:2008:U.I.245.08
Akt:
Zakon o varnosti cestnega prometa (Uradni list RS, št. 56/08 – ur. p. b.) (ZVCP), 1., 2. in 5. odst. 30. čl. ter 1. odst. 234. čl.
Izrek:
Pobuda za začetek postopka za oceno ustavnosti prvega, drugega in petega odstavka 30. člena ter prvega odstavka 234. člena Zakona o varnosti cestnega prometa (Uradni list RS, št. 56/08 – ur. p. b.) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Franci Ježek, Ljubljana
Datum vloge:
7. 10. 2008
Vrsta odločitve:
sklep
Vrsta rešitve:
zavrženje
Dokument:
US28384
Dokument v PDF obliki:
U-I-245-08.pdf
79 KB
Prenesite datoteko
U-I-245/08-4
6. 11. 2008
SKLEP
Ustavno sodišče je v postopku za preizkus pobude Francija Ježka, Ljubljana, na seji 6. novembra 2008
sklenilo:
Pobuda za začetek postopka za oceno ustavnosti prvega, drugega in petega odstavka 30. člena ter prvega odstavka 234. člena Zakona o varnosti cestnega prometa (Uradni list RS, št. 56/08 – ur. p. b.) se zavrže.
Obrazložitev
1. Pobudnik izpodbija v izreku tega sklepa navedeni akt.  Zatrjuje, da je v neskladju z 2., s 14., 15., z 21., 22., s 23., 25., 27., z 28., 29., s 34., 133. in 135. členom Ustave. Pravni interes utemeljuje z navedbo, da se zoper njega vodi postopek o prekršku, v katerem mu grozi izrek globe in stranskih sankcij zaradi kršitev izpodbijanih določb Zakona o varnosti cestnega prometa (ZVCP-1). S tem naj bi ta predpis posegal v njegovo premoženje. Predlaga, naj Ustavno sodišče do končne odločitve zadrži izvrševanje izpodbijanih določb.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07 in OdlUS XVI, 82). Iz razlogov, navedenih v citiranem sklepu, pobudnik še ne izkazuje pravnega interesa za oceno ustavnosti izpodbijane zakonske določbe. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik